SKERM VIR WIND/PRIVAATHEID - Forum Topic
Total Views: 81 974 787
Forums / Camping Tips / SKERM VIR WIND/PRIVAATHEID
replies: 1 928
views: 321 746
10 Jan 2019 @ 18:04:34 pm
Dis nou maar 10 Januarie en hier volg die heel stupidste vraag van 2019. Ek het onlangs vir my 'n "windskerm" / boma aangeskaf en aanvaar dat die ankertoue, ens. ingesluit is. Dit was toe nie. Die seil/net het slopies vir die paaltjies. My dom vrae nou: 1. Watter tipe ankertoue kan ek gebruik en 2. hoe anker ek die paaltjies dat hulle stewig en regop bly ? Baie dankie aan almal wat weet. Kokkie de Kock.
10 Jan 2019 @ 21:33:23 pm
Jy gebruik maar die normale ankertou wat jy na-aan die paaltjie inkap. Ek sit maar normaalweg een aan elke kant van die paal. Daar behoort aan die onderkant van die net by die paal n lus te wees waardeur jy n reguitbtentpen in die grond inkap. Dit hou die paal geanker aan die onderkant.
10 Jan 2019 @ 22:01:44 pm
Ek maak hom maar vas soos op die foto. 2 toue by elke paaltjie....1x elke kant van net.
10 Jan 2019 @ 22:12:01 pm
Hallo Heindrich en Relaxed Camper
Baie dankie vir julle raad en ook vir die foto. Nou weet ek wat om te doen. Net nog 'n laaste vragie: Hoe maak julle die ankertou bo-aan die paaltjie se punt vas.....sommer 'n lussie, of knoop julle die ankertou daar vas? Nogmaals baie dankie. Kokkie
10 Jan 2019 @ 22:26:25 pm
Die bo kant lyk so....net n lussie oor dit
10 Jan 2019 @ 22:40:43 pm
Baie duisend dankies, Relaxed camper. Nou't jy my probleem heeltemal opgelos.
Ek waardeer jou hulp. Groete, Kokkie.
10 Jan 2019 @ 22:40:59 pm
11 Jan 2019 @ 04:00:18 am
Kokki, daar het jy die oplossing in 'n japtrap.
Indien jy die windskerm by 'n verskaffer gekoop het moet die paaltjies en anker toue ingesluit wees, miskien moet jy gaan navraag doen.
11 Jan 2019 @ 06:50:48 am
Ek stem saam dat die toue penne en paaltjies deel van die koop moes wees
11 Jan 2019 @ 09:00:55 am
Stem ook dat die anker toue en "simpel" tent penne ingesluit moes gewees het met die koop deur 'n verskaffer.
11 Jan 2019 @ 09:24:04 am
Dis darem 'n wonderlike forum hierdie waar almal bereid is om van hulle kennis en ervaring te deel. Baie dankie vir julle hulp. Ek het die windskerm deur Gumtree gekoop en moet nou maar aanvaar dat ek self die ankertoue moet maak. Dis darem nie te erg nie. Die paaltjies was wel ingesluit. Nogmaals baie dankie aan almal vir julle vriendelike hulp. Ek waardeer dit...... en my probleem is iets van die verlede. Groete, Kokkie.
11 Jan 2019 @ 09:37:19 am
Kokkie die ou pennetjies wat jy saam met die skerm kry beteken met respek nie veel nie. Kry maar vir jou die beproefde krom penne en gebruik hulle. Die ou klein pennetjies weerstaan nie eers n ligte briesie nie. Gelukkig is die klaargemaakte ankertoue ook nie duur nie. Geniet jou skerm.
11 Jan 2019 @ 09:53:50 am
Baie dankie, Piet. Ek sal so maak. Groete, Kokkie.
11 Jan 2019 @ 09:54:01 am
Ek hou nie van die windskerms nie want dit skep te veel "privaatheid". Van die lekker in 'n kamp is juis om verbygangers te groet en soms bietjie te gesels. Die skerm skep die indruk dat die inwoners nie juis met hulle bure wil meng nie, so ek sal nie op hulle privaatheid inbreuk maak nie. Dan is ek ook nie seker hoe effektief die skerms as windbrekers is nie. Ek het ook al gesien hoe waai hulle om as die wind bietjie sterk is. En dis nog ekstra goed om saam te piekel en dan neem dit langer om georganiseerd te raak. Ons staan nooit meer vir lang tye nie, so miskien voel mense anders as hulle dit wel doen.
Maar dan, ons het elkeen ons eie voorkeure en ek kan nie sê 'n ou wat van my verskil is verkeerd nie, en netso andersom.
11 Jan 2019 @ 09:58:18 am
Baie dankie, Fred. Ek sal dit ook in gedagte hou. Groete, Kokkie.
11 Jan 2019 @ 10:07:42 am
Het so situasie aanskou by Kaia Manzi waar mense so ietwat van ''Kleur'' wou skei wat nie mooi aanskoulik was nie.
By Smilin Thru destyds het ek nie 'n keuse gehad nie en moes myne opsit agv redelike deurlopery asook baie stof met verbygaande voertuie soos die foto aandui.
Vir lang kamp neem ons hom saam om net versekering te kry ingeval van 'n verkeerde staanplek waar die wind dalk geniepsig kan raak.
Ek moet ook byvoeg dat myne redelik stewig staan gedurende erg winde en nog nooit mee gegee het nie, veral by Malonyeni.
11 Jan 2019 @ 10:30:19 am
Baie dankie vir die foto's, Fred. Ons gaan vanaf 18 Januarie vir 'n lang termyn op Mosselbaai staan. Uiteraard is een van die redes om ons teen die wind te beskerm, maar ons het in die verlede dit ook al ondervind dat onbedagsame kampeerders sommer kortpad vat oor ons staanplek. Dit wil ons graag probeer uitskakel. Nogmaals dankie vir jou bydraes. Groete, Kokkie
11 Jan 2019 @ 11:28:55 am
Kokkie, Soos ek gesê het, elkeen doen maar soos hy goed dink. Persoonlik is ek nie juis gepla deur mense wat oor my staanplek loop nie- solank hulle net nie iets saamneem nie. Ek verstaan jou motivering oor die wind- dit kan nogal kwaai op Mosselbaai waai. En ek dink daar is sekerlik verskille in behoeftes tussen korttermyn en langtermyn kampeerders. Ons onderneem deesdae net kort toere van so tien dae met gemiddeld twee nagte op een plek, so wind of nie wind nie, ekstra sklerm sal vir ons net lastig wees.
Laat weet gerus as julle daar is, waar julle staan. Die moontlikheid is groot dat ons self êrens na Februarie ook daar sal uitkom. Dis lekker om ander forumlede raak te loop. Ons Skipper en Kuga dink ek is redelik erkenbaar, so waar ons ookal kamp, as daar forumlede is, loer gerus in.
11 Jan 2019 @ 14:27:15 pm
Ons skerm is rondom ons skottelgoed wasbak vir netjiesheid maar sjoe het al regoor mense gekamp wat heeldag openlik vir jou sit en kyk. Het niks om weg te steek nie maar dis baie ongemaklik.
11 Jan 2019 @ 14:34:29 pm
Jy's reg, Jan. Ander ouens stap sommer tussen jou en jou karavaan deur as jy sit en braai. Dan val hulle amper oor hulle eie voete soos wat hulle in jou karavaan probeer inkyk.
11 Jan 2019 @ 14:45:16 pm
Of hulle begin slote grawe op jou voorstoep op oukersdag...
11 Jan 2019 @ 14:48:40 pm
Kokkie, jammer man. Jy het sulke interresante "gadgets" ek moes net kyk. Haha.
Die skerm is baie handig in die winter om die konka vuur se hitte by die omsittendes te hou en die kwaai koue van die blaaie af. Nou sommer lus vir winter kamp.
12 Jan 2019 @ 15:07:45 pm
Gebruik hom ook in die winter om die wind bietjie te keer.
Goed om so skerm saam te ry.
13 Jan 2019 @ 14:45:31 pm
Die skerm werk, maar wat mense foute maak, hulle gebruik bv n 85% tot 95% skadunet, dan is die weerstand teerg, dan waai wind hom om.Gewoonlik is die gekoopte paaltjies tedun, ek het vir my self gemaak van dikwand alminuim pype, nou werk hy goed .
Kokki waar by Mosselbaai gaan jy staan ?Woon jy op Middelburg .
13 Jan 2019 @ 16:36:37 pm
Ons gebruik ook nie ons skadunet-skerms as ons vir 'n kort rukkie staan nie, maar hou daarvan om 'n erfie van my eie te hê wanneer ek lank staan. Ek het jare gelede (mid 90's) 'n 18 meter (die laaste op die rol) 80% skadunet gekoop. As jy dit oopvou is dit 6 meter breed. Ons het dit presies in die middel deurgeknip - m.a.w. ons het twee stukke van 18 meter en 1.5 meter hoog. My vrou het vir elke stuk se koppenente "pouches" gestik waardeer die paal lekker styf pas. Ek het aluminium-pale laat opmaak - elkeen met sy voetstuk en die bo-stuk wat deur die gaatjies (wat in die net was) pas. Ek het toue opgemaak en gebruik dit nog steeds. Die nette neem min plek in beslag, so ook die pale, toue en penne.
Ek geniet dit om 'n erfie van my eie te hê.
13 Jan 2019 @ 21:22:18 pm
Hallo Willem, ons vertrek eerskomende Donderdag Mosselbaai toe en gaan by die Punt staan. As hulle ons na drie maande jaag, skuif on Santos toe. Ons woon op Kleinmond en verhuur ons huis vir tien maande.
Dankie vir die foto, Chris. Ek hou ook van die idee van 'n 'eie erfie'.
14 Jan 2019 @ 06:15:36 am
Hoe sê mens...... elke ding het seker sy plek. Ons het op 'n slag by Dube gaan kamp en daai naweek as ek nie die skerm gebruik het nie het ander kampeerders seker hulle kinders se tente onder my rally kom loop staan maak. Dube het intussen die staanplekke genommer maar ek verstaan dis steeds op 'n knop en dan sal die skerm weer moet werk.
Dan kry jy weer sommige kampeerders wat deur jou kamp/staanplek loop oppad na nêrens. Die ou se stappery word ook met so skerm kort geknip. Selfs kinders wat nie geleer is om met fietse op die paaie en fiets paadjies te hou nie.
Laastens werk hy soos n bom teen die wind, mits dit 'n digte materiaal een is.
14 Jan 2019 @ 06:39:32 am
Kokki - dan woon ons op dieselfde dorp - as julle die slag by julle huis is. Ons woon in Heuningkloof.
14 Jan 2019 @ 09:06:08 am
1. Chris, kan jy nou glo ! Dankie, ons sal verseker kom kennis maak wanneer ons weer terug is.
2. Dankie, Leon. Dit is presies wat ons nou al 'n paar keer ervaar het en wat my laat besluit het om die skerm aan te skaf. Party ouens is baie onbedagsaam.
14 Jan 2019 @ 17:36:20 pm
Ons maak ook gebruik van die windskerm veral as ons lank staan soos nou by Hartenbos. Hy word as beskerming teen die wind gebruik en dan word hy so gespan dat Susan se skottelgoed wasplek lekker privaat is. As ek vanaand wil braai en die windjie stoot van die see af skuil ek ook lekker agter die skerm. Wat lekker is van ons Hartenbos staanplek is dat ek die skerm vasmaak aan die pallisade heining. Hy kan nie omwaai nie en keer die wind lekker.
15 Jan 2019 @ 00:09:56 am
Dankie, Piet !
15 Jan 2019 @ 09:50:58 am
Net 'n vragie Piet: Wat word van Susan se vuil wasgoedwater? Ek hoop nie dit beland op die gras nie.
15 Jan 2019 @ 11:57:26 am
Ek het mos so dun deursigtige skerm soos hierbo deur Geert geplaas. Gaan nou 'n windskerm laat maak wat netjies by die Maia se tent kleure pas en dan sommer die ou een se paaltjies en toue gebruik.
Ek het ook so netjiese een gehad wat by die Classique se tent gepas het.
Willem Brits het hom nog by my oorgekoop want die kleure was nou regtig nie chapperig saam met die Maia se tent nie.
15 Jan 2019 @ 12:46:31 pm
Nee Fred ons het ook een van daardie tafels met die twee wasbakke. Die wasbakke het proppe wat aan n swembadpyp gekoppel is. Die swembadpype stort die water in n emmer onder die wasbakke en wanneer die emmer vol is ledig ons dit in die naaste afvoerpyp gewoonlik onder die naaste kraan.
15 Jan 2019 @ 13:21:54 pm
Piet, julle is darem ordentlik. Myne loop langs wa uit dan dan kry ek n modderbad langs die wa en hoef nie by die spa daarvoor te betaal nie. Ek sorg maar net dat daar bietjie advokado olie in is vir gesig.
15 Feb 2019 @ 14:41:05 pm
Ek bou gewoonlik so L-shape met hom wat 'n lekker speel hoekie vir die kleinding vorm dat dwaal sy nie ver nie.
15 Feb 2019 @ 20:26:30 pm
Die L-shape werk goed vir ń afskorting en privaatheid, maar as daar so bietjie winde is, hou ek daarvan om myne in ń boog formasie op te sit agv daarvan dat my lapa soliede materiaal is.